ທ່ານ ທ​ຣຳ ຢ້ຽມ​ຢາມ ລັດ ໂອ​ໄຮ​ໂອ, ເທັກ​ຊັ​ສ ບ່ອນ​ທີ່​ມື​ປືນ ໄດ້​ສັງ​ຫານ 31 ຄົນ
ບັນດານັກການເມືອງ ໄດ້ອອກມາກ່າວຄຳເຫັນ ໃຫ້ງານຕ່າງໆ ແລະ ໄດ້ຕຳໜິວິຈານ ທ່ານປະທານາທິບໍດີ.
ປະທານາທິບໍດີ ສະຫະລັດ ທ່ານ ດໍໂນລ ທຣຳ, ພ້ອມກັບສະຕີໝາຍເລກນຶ່ງທ່ານນາງ ເມລາເນຍ ທຣຳ, ໄດ້ໄປຢ້ຽມຢາມຜູ້ເຄາະຮ້າຍຈາກການຍິງກັນຢູ່ໂຮງໝໍ ໃນລັດ ໂອໄຮ ໂອ ແລະ ເທັກຊັສ ທ່ານປະທານາທິບໍດີໄດ້ຢູ່ຫ່າງຈາກສະຖານທີ່ ຂອງການຍິງສັງຫານ ໝູ່ ເຊິ່ງແມ່ນເຂດບັນເທີງ ໃນເມືອງ ເດຕັນ ແລະ ຮ້ານຊັບພະສິນຄ້າ ວອລມາດ ໃນ ເມືອງ ແອລ ປາໂຊ, ບ່ອນທີ່ມືປືນໄດ້ສັງຫານ 31 ຄົນ ສອງສະຖານທີ່ດັ່ງກ່າວ ໄດ້ດຶງດູດຜູ້ປະທ້ວງທີ່ຄັດຄ້ານການຢ້ຽມຢາມຂອງທ່ານ ທຣຳ ໃນວັນພຸດວານນີ້, ໃນເວລາດຽວກັນ ໄດ້ຮຽກຮ້ອງໃຫ້ອອກກົດໝາຍການຄວບຄຸມປືນ ຜູ້ສະໜັບສະໜູນທ່ານ ທຣຳ ກໍໄດ້ປາກົດຕົວໃນສອງເມືອງນັ້ນເຊັ່ນກັນ ໃນເມືອງ ແອລ ປາໂຊ ທີ່ຕັ້ງຢູ່ເຂດຊາຍແດນ, ເຊິ່ງສີ່ວັນທີ່ຜ່ານມາ ມືປືນໄດ້ສັງຫານ 22 ຄົນ ແລະ ບາດເຈັບຊາວກວ່າຄົນນັ້ນ, ບັນດານັກການເມືອງໄດ້ອອກມາກ່າວຄຳເຫັນ ໃຫ້ງານຕ່າງໆ ແລະ ໄດ້ຕຳໜິວິຈານທ່ານປະທານາທິບໍດີ ສະມາຊິກສະພາຕ່ຳຍິງ ສັງກັດພັກເດໂມແຄຣັດ ທ່ານນາງ ເວໂຣນີກາ ເອັສໂກບາ, ເຊິ່ງ ສະຖານທີ່ຍິງກັນໃນຮ້ານຂາຍເຄື່ອງໄດ້ຕັ້ງຢູ່ເມືອງຂອງທ່ານນາງນັ້ນ, ໄດ້ກ່າວວ່າ ລາວ ໄດ້ປະຕິເສດການເຊື້ອເຊີນໃຫ້ໄປຮ່ວມກັບທ່ານ ທຣຳ ໃນລະຫວ່າງການຢ້ຽມຢາມເມືອງ ດັ່ງກ່າວຂອງທ່ານ ຍ້ອນຄຳເວົ້າຂອງທ່ານໄດ້ສ້າງຄວາມເຈັບປວດໃຫ້ແກ່ຊຸມຊົນ ແລະ ປະເທດ ຜູ້ລົງແຂ່ງຂັນເອົາຕຳແໜ່ງປະທານາທິບໍດີ ທ່ານ ເບໂຕ ໂອຣວກ ໄດ້ກ່າວວ່າ ທ່ານປະທາ ນາທິບໍດີບໍ່ໄດ້ຖືກຕ້ອນຮັບຢູ່ທີ່ນັ້ນ ແລະ ໄດ້ຮຽກຮ້ອງໃຫ້ທ່ານຢູ່ໄກໆ ຍ້ອນຄຳເວົ້າຂອງ ທ່ານ ທີ່ມັກຈະຍຸຍົງໃຫ້ຕໍ່ຕ້ານພວກຄົນເຂົ້າເມືອງ ສອງສາມຊົ່ວໂມງກ່ອນເດີນທາງອອກຈາກນະຄອນຫຼວງ ວໍຊິງຕັນ ນັ້ນ, ທ່ານ ທຣຳ ໄດ້ ກ່າວໂຈມຕີອະດີດສະມາຊິກສະພາຕ່ຳຈາກເມືອງ ແອລ ປາໂຊ ໃນທວິດເຕີ, ເວົ້າວ່າ ທ່ານ ໂອຣວກ “ຄວນໃຫ້ຄວາມເຄົາລົບຜູ້ຖືກເຄາະຮ້າຍ ແລະ ເຈົ້າໜ້າທີ່ບັງຄັບໃຊ້ກົດ ໝາຍ ແລະ ໃຫ້ມິດງຽບໄວ້ ” ໃນການກ່າວຕໍ່ບັນດານັກຂ່າວ ໃນຂະນະທີ່ທ່ານເດີນທາງອອກຈາກທຳນຽບຂາວໃນວັນ ພຸດວານນີ້, ທ່ານ ທຣຳ ໄດ້ກ່າວຢ້ຳວ່າ ທ່ານຄິດວ່າ “ການເຂົ້າເມືອງຢ່າງຜິດກົດໝາຍ ແມ່ນສິ່ງທີ່ບໍ່ດີຫຼາຍສຳລັບປະເທດນີ້ ” ແລະ ໄດ້ຖິ້ມໂທດ ການຕຳໜິວິຈານ ກ່ຽວກັບ ການຢືນຢັດຂອງທ່ານຕໍ່ບັນຫາຄົນເຂົ້າເມືອງ ແລະ ປືນໃສ່ຄູ່ແຂ່ງທັງຫຼາຍວ່າ “ຊອກຫາ ສຽງສະໜັບສະໜູນທາງການເມືອງ ” ທ່ານໄດ້ເດີນທາງໄປເມືອງແອລ ປາໂຊ ດ້ວຍເຮືອບິນປະທານາທິບໍດີ ແອຟອສ ວັນ ຈາກເມືອງ ເດຕັນ, ບ່ອນທີ່ທ່ານ ແລະ ສະຕີໝາຍເລກນຶ່ງໄດ້ໃຊ້ເວລາປະມານນຶ່ງຊົ່ວ ໂມງຢູ່ໂຮງໝໍ ໄມອາມີ ວາລເລ (Miami Valley) ລົມກັບຜູ້ທີ່ກຳລັງພັກຟື້ນ ຈາກການ ຍິງກັນຢູ່ເຂດທ່ອງທ່ຽວກາງຄືນຂອງເມືອງດັ່ງກ່າວ ປະມານ 13 ຊົ່ວໂມງຫຼັງຈາກໂສກ ນາດຕະກຳໃນລັດ ເທັກຊັສ [[https://twitter com/realDonaldTrump/status/1158950196560171014]]